en nl ar tt he th zh zh en nl bg cs en de pl es es es nl de ar nl sl af en en nl nl af af af af af af af en af af af af af af af af af af af af af af af af af nl af en af
N-MOmentum: A global clinical research study for people with NMO
Kliniese navorsing – veel voorkomende vrae
A Clinical Research Study for Neuromyelitis Optica
Vul die aanlyn vraelys in om uit te vind of u moontlik kwalifiseer om aan hierdie studie deel te neem.
Die volgende is vrae wat dikwels oor kliniese navorsingstudies gevra word en antwoorde daarop.
Wat is ’n kliniese navorsingstudie?
’n Kliniese navorsingstudie is ’n navorsingsprojek wat met mensvrywilligers uitgevoer word om uit te vind of bepaalde nuwe medikasies, behandelings of toestelle veilig én doeltreffend is. In ’n kliniese navorsingstudie ontvang die deelnemers ’n navorsingsbehandeling onder toesig van ’n dokter en ander navorsingskundiges. Die gebruik van die term “navorsings-” dui daarop dat die medikasie nog nie vir gebruik deur die publiek beskikbaar of goedgekeur is nie.
Waarom is kliniese navorsing belangrik?
Deur vrywillig deel te neem help mense vir dokters om nuwe, beter behandelings en beter versorgingsmetodes te vind. Met verloop van ’n studie win die dokter en navorsers al hoe meer inligting oor die navorsingsbehandeling in. Die studieuitslae kan aantoon dat die navorsingsbehandeling pasiëntuitkomste verbeter, geen voordeel vir pasiënte inhou nie, of pasiënte leed aandoen op maniere wat niemand verwag het nie. Al dié uitslae is belangrik, omdat hulle mediese kennis bevorder en pasiëntesorg help verbeter.
As regulerende owerhede die studie-uitslae nagaan en meen dat die navorsingsbehandeling veilig en doeltreffend is, kan hulle dit moontlik vir gebruik deur die publiek goedkeur.
Studiefases is verskillende stappe in die kliniese navorsingsproses, en die navorsers kom met elke fase meer oor die behandeling te wete.
Fase 1-studies is die eerste stap in die toetsing van nuwe medikasies en behandelings. In dié studies gee navorsers dikwels die medikasie of behandeling vir ’n klein groepie gesonde vrywilligers om die veiligheid van verskillende dosisse uit te toets, te bepaal hoe dit toegedien moet word en die deelnemers fyn dop te hou vir newe-effekte.
Fase 2-studies fokus gewoonlik op ’n besondere mediese toestand. In dié studies gee navorsers die medikasie of behandeling vir ’n groter groep vrywilligers, insluitend pasiënte met die betrokke mediese toestand. Die navorsers monitor die deelnemers om te sien of die behandeling doeltreffend is, om meer oor moontlike newe-effekte te wete te kom en om verdere veiligheidstoetse uit te voer.
Fase 3-studies is gewoonlik die laaste stap voordat ’n medikasie deur regulerende owerhede vir gebruik deur die publiek goedgekeur word (of nie goedgekeur word nie). In dié studies gee navorsers die nuwe behandeling of partykeer ’n ander behandeling wat algemeen gebruik word aan vrywilligers met die betrokke mediese toestand. Navorsers vergelyk die behandelings, bevestig die doeltreffendheid van die nuwe behandeling, monitor die newe-effekte daarvan, en versamel inligting wat dit moontlik sal maak om die medikasie of behandeling veilig te gebruik.
Fase 4-studies word uitgevoer nadat die medikasie of behandeling deur die Amerikaanse Food and Drug Administration (FDA) goedgekeur is en vir gebruik deur die publiek bemark is. Dié studies sit die toetsing van die medikasie of behandeling voort om inligting in te win oor die uitwerking daarvan en versamel data oor enige newe-effekte wat met langtermyngebruik verband hou.
Wat gebeur ná ’n kliniese navorsingstudie?
Nadat ’n kliniese navorsingstudie afgehandel is, word al die inligting versamel en ontleed om te help bepaal of die medikasie veilig en doeltreffend is.
Praat asseblief met u dokter of gesondheidsorgverskaffer om uit te vind wat u behandelingsopsies na afloop van ’n studie is.
Hoe word ek beskerm as ek deelneem?
Kliniese navorsingstudies word gereguleer volgens reëls wat deur gesondheidsowerhede neergelê word. Die navorsingstudie word gedoen volgens ’n protokol – ’n gedetailleerde studieplan wat uiteensit wat die navorsers in die studie gaan doen.
Alle navorsingstudies moet ook deur ’n institusionele hersieningsraad (IHR) of etiekkomitee (EK) goedgekeur word. IHR’e en EK’s is groepe mense wat die regte en welstand help beskerm van mense wat aan navorsingstudies deelneem. IHR’e en EK’s bestaan gewoonlik uit dokters, wetenskaplikes, godsdiensverteenwoordigers, en ander mediese en niemediese persone.
U privaatheid sal ook beskerm word. Die navorsingspan kan sonder u toestemming vir niemand sê dat u aan ’n navorsingstudie deelneem nie. Al die inligting wat tydens die studie ingewin word, word vertroulik gehou, en u naam word nie in enige verslae genoem wat op die studie gebaseer is nie.
Kan ek ’n kliniese navorsingstudie verlaat nadat dit begin het?
Ja, u het die reg om ’n navorsingstudie te eniger tyd te verlaat. Wanneer u wil onttrek, sê vir die dokter of navorsingspan en verduidelik waarom u wil gaan.
Waar kan ek ander hulpbronne oor NMO vind?
Die Guthy Jackson-liefdadigheidstigting befonds navorsing oor die voorkoming en kliniese behandeling van en moontlike geneesmiddels vir NMO.
Die transversemiëlitis-vereniging (Engels: TMA) is ’n internasionale stigting sonder winsmotief wat hom ten doel stel om kinders, adolessente en volwassenes met ’n spektrum van seldsame neuro-immunologiese steurings te ondersteun.
NMO Diaries is ’n blog wat deur drie vroue met NMO geskryf word. Deur hulle stories te vertel wil hulle graag ander mense met mediese uitdagings inspireer om hul lewens ten volle te leef.